呂翀

呂翀（），字天翰，江西承宣布政使司廣信府永豐縣（今江西省廣豐縣）人，明朝政治人物、同進士出身。

生平
弘治十一年（1498年）戊午科江西鄉試第七十六名舉人，弘治十二年（1499年）联捷己未科進士，授刑科給事中。因上疏請求留用劉健、謝遷兩人，得罪劉瑾，被廷杖削籍为民《明武宗毅皇帝實錄卷之二十二》：正德二年閏正月，先是給事中艾洪等劾太監高鳳，並侄錦衣衛指揮高得林納賄謀升。有旨准鳳致仕，得林管事如舊。及大學士劉徤、謝遷之致仕也，給事中呂翀、劉茝又上疏乞留之。南京協同守備武靖伯趙承慶傳其奏稿，辦事官馮垚錄邸報往應天，府尹陸珩以之傳示諸司，於是兵部尚書林瀚聞之嘆息。南京給事中戴銑、李光翰、任惠、徐蕃、牧相、徐暹亦劾鳳、得林，又與南京御史薄彥徽、貢安甫、王蕃、葛浩、史良佐、李熙、任諾、姚學禮、張鳴鳳、陸昆、蔣欽、曹閔、黃昭道、王弘、蕭乾元等各具疏言健、遷 先朝元老，不宜輕去；又言上晏朝廢學，與六七內臣、新進佞幸游宴、馳騁、射獵等事。上大怒，差官校械系銑、彥徽等，下鎮撫司獄鞫之，而任諾、王蕃詭奏，事不與知，獄具，請法司擬罪，詞連承慶、瀚、珩、洪、翀、茝、垚，詔承慶、瀚、珩姑勿究，承慶停半祿閑住，瀚、珩各降三級致仕，杖茝、洪、翀等三人、銑等六人、彥徽等十二人於闕下，昭道、弘、乾元、垚逮未至，即南京闕下杖之，俱令為民。既而吏部擬降瀚為浙江布政司右參政，珩為兩淮都轉運鹽使司同知，俱致仕，報可。。劉瑾被誅后，起用為雲南僉事。此後升任四川副使，修築成都都江堰，便捷灌溉水利。嘉靖初年去世《明史》（卷188）：呂翀，廣信永豐人。弘治十二年進士。其請留健、遷言：「二臣不可聽去者有五。孔子稱孟莊子之孝，以不改父之臣為難。二臣皆先帝所簡以遺陛下，今陵土未幹，無故罷遣，何以慰在天之靈？不可一也。二臣雖以老疾辭，實由言違計沮，不得其職而去。陛下聽之，亦以其不善將順，非實有意優老也。在二臣得去就之義，在陛下有棄老成之嫌。不可二也。今民窮財殫，府藏虛罄，水旱盜賊、星象草木之變叠見雜出，萬一禍生不測，國無老成，誰與共事？不可三也。自古剛正者難容，柔順者易合。二臣既去，則柔順之人必進，將一聽陛下所為，非國家之福。不可四也。書曰『無遺壽耇』。健等諳練有素，非新進可侔，今同日去國，天下後世將謂陛下喜新進而厭舊人。不可五也。」既削籍歸，後起雲南僉事。遷四川副使，修成都江堰以資灌溉，水利大興。嘉靖初卒。。

家族 
曾祖吕奭，州同知；祖吕克明；父吕應邦。母周氏。具庆下。弟瑞、玉、璟、翊。

参考文献

Category:明朝刑科給事中
Category:明朝雲南按察司僉事
Category:明朝四川按察司副使
Category:广丰人
C
Category:弘治十一年戊午科江西鄉試舉人